Afrikaanse Skoolprojekte: Augustus 2018
Hoe om jaloesie van eweknieë te verstaan en oorkom.
· '4 Voordele van oefening en sportaktiwiteite op die brein.'
· '4 Voordele van musiek op die brein.'
· '4 Positiewe uitwerkings van visuele kuns op die brein.'
· 'Vind balans tussen skoolwerk en buitemuurse aktiwiteite.'
1. Wat is jaloesie?2. Waarskuwingstekens wanneer 'n bepaalde persoon of groep jaloers op jou is.3. Die verskillende soorte jaloesie en hoekom dit gebeur.4. Die effek en gevare wat jaloerse mense op jou het.5. Doen 'n mate van introspeksie.6. Besin oor watter aktiwiteite jou jaloerse eweknieë doen (of nie doen nie).7. Praat met die spesifieke jaloerse individu(e) om konflik op te los.8. Kry ander persone betrokke of soek professionele hulp wanneer dinge handuit ruk.9. Fokus op jouself en jou vaardighede. Jy kan nie almal tevrede stel nie.10. Inspireer ander om hul doelwitte in die lewe na te streef.
· Om geblameer te word vir onregverdige voorregte of voordele.
· Deur gedreig te word deur mededingers of niksdoeners.
· Deur geboelie te word deur verbale of fisiese mishandeling.
· Materiële jaloesie.
· Akademiese jaloesie.
· Talent of vaardigheid-verwante jaloesie.
· Sosiale jaloesie.
· Broer en suster jaloesie.
· Om 'n swak selfbeeld te ontwikkel.
· Om hulpeloos en onbevoeg te voel.
· Om aggressief te raak teenoor eweknieë wat jou boelie.
· Om eweknieë in ruil te boelie en mondelings of fisies aan te val.
· Om geïsoleer te word.
· Om 'n verwronge beeld van jou vriende en eweknieë te ontwikkel.
· Om jaloers te raak op ander mense wat goed presteer en nie uitgesluit word nie.
· Om geestelik ineen te stort en depressief te voel.
· Om op te gee op jou akademie en tydverdryf aktiwiteite – en uiteindelik om jou lewe te leef.
Jy kan die atmosfeer verlig deur aan hulle te verduidelik dat almal hul eie unieke talente het. Al is daar iets waaroor julle in kompetisie is met mekaar, is daar dinge wat hulle kan doen wat jy nie kan nie. Jy kan noem dat dit beter is om vriende te wees, omdat julle alreaads soortgelyke belangstellings het. Noem die eienskappe wat hulle het wat jy bewonder. Dit is nie nodig om mekaar te vergelyk of 'n wedywering te begin wanneer julle teen mekaar meeding nie. Laat weet hulle dat dit nie 'n persoonlike aanval op hulle is nie, byvoorbeeld wanneer jy hul plek in die span geneem het of die kompetisie gewen het. Jy het slegs hard gewerk en jou bes gedoen. Jy sal bly wees vir hulle as hulle gewen het, want op die ou end wil jy hê dat die beste persoon moet wen. As jy bereid is om 'n vriendskap met hulle te bou, stel voor dat julle saam begin oefen of bied aan om hulle te help met 'n oefenprogram en 'n paar wenke.
· Fokus op die positiewe.
· Weerhou negatiwiteit.
· Betoon dankbaarheid.
Etikette: Afguns, Boelies, Broers, Druk, Eweknieë, Jaloesie, Kompetisie, Konflik, Misbruik, nood, Oorkom, Positief, Prestasies, Sielkunde, Susters, Vaardighede, Vriende, Wedywering, Wrewel
Vind balans tussen skoolwerk en buitemuurse aktiwiteite.
Oral rondom ons is daar druk om te presteer. Akademies, op die sportveld, op die verhoog en selfs sosiaal. Ons word verwag om in elke aktiwiteit wat ons kies om te doen uit te blink en soms kom die verwagtinge van onsself af. Ons kyk na ons vriendekring en sien hulle doen goed in toetse, word as kaptein aangewys van hul sportspanne, sing in die koor, neem deel aan die debatspan en op een of ander manier het hulle 'n groot vriendekring. Hoe doen hulle dit? Hoe balanseer hulle skool, sport, kultuur en ontspanning? Waar kry hulle die tyd?
Zig Ziglar het eenkeer gesê "Die probleem is 'n gebrek aan rigting, nie 'n gebrek aan tyd nie. Ons het almal net vier en twintig uur per dag." Ons glo dat die balansering van skoolwerk en buitemuurse aktiwiteite neer kom op tydbestuur. Tydsbestuur is die proses van beplanning en beheer van tydsbesteding aan spesifieke aktiwiteite. Tydsbestuur verhoog effektiwiteit, doeltreffendheid en produktiwiteit. Ons glo wanneer al jou aktiwiteite goed beplan en uitgevoer word in hul spesifieke tydsraamwerke, sal daar genoeg tyd wees vir ontspanning en pret aktiwiteite.
In hierdie artikel gaan ons kyk na die volgende belangrike maniere om jou tyd te maksimeer en hoe om skoolwerk en buitemuurse aktiwiteite balanseer:
1. Prioritiseer jou aktiwiteite.2. Bestuur jou tyd.3. Hantering van druk en hersiening van jou plan.
1. Prioritiseer jou aktiwiteite.
Wanneer dit by jou aktiwiteite kom, moet jy dit kategoriseer van die mees belangrik tot die minste belangrik. Op hierdie manier sal jy maklik weet aan watter aktiwiteite jy meer tyd moet toeken wanneer jy 'n skedule opstel. As jy jou aktiwiteite prioritiseer, oorweeg om 'n ouer, onderwyser of voog te vra om te help, want as jy op skool is, dink jy dalk om 'n videospeletjie te speel die is belangrikste ding, maar in werklikheid is jou wiskunde punte nie wat dit behoort te wees nie. 'n Ouer, onderwyser of voog kan help deur leiding te gee met die groter prentjie.
Moenie 'n aktiwiteit as 'n geheel prioritiseer nie, maar breek dit eerder in komponente op om beter te verstaan waarop jy moet fokus. Byvoorbeeld, natuurlik moet skoolwerk jou belangrikste prioriteit wees as 'n groeiende kind. Jy moet egter skoolwerk in die verskillende vakke verdeel. Jy kan selfs die verskillende vakke in hul verskillende modules verdeel om jou aktiwiteite beter te prioritiseer. As jou Lewensoriëntering punte baie hoog is, omdat die inhoud van hierdie vak natuurlik vir jou kom, maar jou Engelse punte is nie goed nie, prioritiseer eerder jou Engelse huiswerk bo Lewensoriëntering huiswerk. Onthou, jy moet steeds jou Lewensoriëntering-huiswerk voltooi, maar jy moet meer tyd spandeer op Engels.
Ons stel voor dat jy 'n lang lys maak van al die aktiwiteite wat jy gedurende die maand doen. Evalueer dan die belangrikheid van 'n aktiviteit met hierdie vier vrae:
· Hoe belangrik is dit vir jou?
· Hoe goed presteer jy tans in die aktiwiteit?
· Hoeveel tyd word daar benodig om goed te doen in die aktiwiteit?
· Dra dit by tot jou sukses op die langtermyn?
Wanneer jy die vier vrae beantwoord het, rangskik die aktiwiteite en begin met die beplanning van 'n skedule om meer tyd toe te ken aan die aktiwiteite wat hoër prioriteite opneem.
2. Bestuur jou tyd.
Om jou tyd effektief te bestuur, sal 'n groot verskil in jou produktiwiteit maak. Jy sal meer oor 'n korter tydperk bereik, bloot omdat jou tyd nie verlore raak nie. Dit beteken nie dat daar geen vrye tyd of tyd sal wees om te ontspan nie, dit beteken bloot dat die tyd wat jy neem om te ontspan, geskeduleer sal word. Inteendeel sal jy jou vrye tyd meer kan geniet, want jy weet dit is welverdiend en gepas om 'n breek te neem. Dit verhoed dat jy nie belangrike take uitstel nie en sal algehele stres verminder omdat jy weet wanneer dit gepas is om al die pretaktiwiteite te doen.
Daar is baie maniere om 'n skedule op te stel. In ons vorige blog artikel '4 Wenke wat jou sal help om 'n skedule vir 'n suksesvolleskooljaar op te stel', bespreek ons maniere om verskillende soorte skedules op te stel en hoe om daaraan te voldoen.
'n Goeie manier om jou tyd te bestuur, is deur Covey se tydbestuur matriks. Hierdie rooster is geskep deur Stephen Covey wat die beste verkoper 'The Seven Habits of Highly Effective People' geskryf het. In hierdie matriks verduidelik hy dat jy jou tyd effektief bestuur kan deur 'n tabel wat Belangrike, Nie Belangrike, Dringende en Nie Dringende aktiwiteite toon nie. Wanneer jy jou aktiwiteite in die tabel lys, sien jy duidelik waarop jy moet fokus. Hieronder is die visuele voorstelling van die tydbestuur matriks.
Stephen Covey se tydbestuur matriks.
In die tabel kan jy sien daar is vier kwadrante. Kwadrant 1 verteenwoordig die Dringend en Belangrike take, Kwadrant 2 verteenwoordig die Nie Dringend en Belangrike take, Kwadrant 3 verteenwoordig die Dringende en Nie Belangrike take en Kwadrant 4 verteenwoordig die Nie Dringend en Nie Belangrike take.
Kwadrant 1 bevat take wat Dringend en Belangrik is, take wat byvoorbeeld punte voor gegee word en gevolge sal hê indien hulle nie betyds voltooi is nie. Hierdie kwadrant is vir sperdatums en belangrike krisisse wat dadelik opgelos moet word. Dit is take wat nie veronderstel is om te veel tyd op te neem nie en wat vinnig en doeltreffend voltooi kan word. Hierdie lys moet ook so kort moontlik wees (want jy wil verkieslik so min as moontlik krisisse of problem hê). Jy moet hierdie take altyd eerste voltooi. Voorbeelde van kwadrant 1 take: Huiswerk wat die volgende dag ingehandig moet word; laaste minuut voorbereiding vir 'n toets; 'n werkopdrag wat jy op 'n inhandigingsdatum moet ingee; 'n taak wat jy vergeet het om te doen, maar nou voltooi moet word.
Kwadrant 2 bevat aktiwiteite wat Nie Dringend is nie, maar baie Belangrik is. Dit is take wat jy moet uitvoer vir jou langtermyn sukses. Hierdie take is nie dringend nie of het nie 'n sperdatum, maar dit is beslis belangrik. Hierdie blok bevat take wat jy vooruit kan beplan en dit help om te voorkom dat krisisse en spertye te naby raak as jy vooraf werk. Die meeste van jou tyd moet hier bestee word. In hierdie blok sal jy dissipline en deursettingsvermoë bou, aangesien dit gewoonlik langtermyn doelwitte bevat. Byvoorbeeld: As jy droom om 'n tenniskampioen te word, moet jy 4 – 5 keer per week oefen. Gebruik hierdie blok om tennisoefeningstye in te voeg. Nog 'n voorbeeld is om vooraf voor te berei vir 'n toetssiklus of die eksamen. Jy het dalk 'n doelwit om 4 onderskeidings aan die einde van die jaar te kry, maar jy moet elke dag fokus om opsomming van elke vak te maak.
Onthou asseblief dat kwadrant 2 op langtermyndoelwitte fokus, dit sluit ook verhoudings in, so skeduleer kwaliteit tyd saam met jou vriende, familie en jou ouers in. As jy nie die verhoudingstyd in hierdie matriks skeduleer nie, sal jy waarskynlik nie sosiale interaksie hê nie en alleen begin voel of depressief word. Beplan tyd vir jou vriende en prettige dinge wat jy wil doen - dit hou jou ook gesond en gemotiveerd.
Die derde kwadrant is vir take wat Dringend is, maar Nie Belangrik is nie. Dit kan gesien word as die onderbrekings- of afleidingsblok, omdat onvoorsiene en onbelangrike dinge kan gebeur wat jy in hierdie blok moet byvoeg. Hierdie blok steel gewoonlik baie tyd, want ons kan dink dat iets baie dringend is om te voltooi (soos die vyfde vergadering van die studenteraad in 'n week of wanneer jy na 'n studiegroep toe gaan net om ou werk wat jy reeds verstaan, weer te hersien), maar dit help nie regtig ons langtermyn sukses nie. Probeer dus om jou tyd in hierdie blok te verminder.
Kwadrant 4 is waar al die uitstel en tydverspilling gebeur, want dit is dinge wat jou nie help om jou doelwitte te bereik nie. Hierdie blok bevat take wat Nie Dringend en Nie Belangrik is nie. Byvoorbeeld, om ure op Facebook of Instagram te wees, YouTube-video's te kyk waar jy nie regtig iets nuuts leer nie, of 'n TV-reeks in oormaat te kyk. Selfs om met vriende te kuier terwyl jy weet jy moet eintlik leer vir 'n toets wat jy die volgende dag skryf. Dit beteken nie dat vriendskap nie belangrik is nie (dit is baie belangrik), maar selfs lekker aktiwiteite met vriende kan geskeduleer word wanneer dit welverdiend is. Maak seker jy spandeer die minste tyd in hierdie kwadrant, of maak seker dat die tyd wat jy hier spandeer, welverdiende vryetyd is. Skeduleer dinge in hierdie blok soos om 'n nuwe fliek te gaan kyk, en maak seker jy gaan eers die fliek kyk nadat alles in die eerste kwadrant voltooi is.
Wanneer jy leer hoe om effektief Covey se tydbestuur matriks te gebruik, sal jy take sonder paniek of stres uitvoer, omdat jy die belangrikheid van elke aktiwiteit verstaan en die korrekte hoeveel tyd daaraan toeken.
3. Hantering van druk en hersiening van jou plan.
Wanneer jy baie buitemuurse aktiwiteite aanpak, kan jy dikwels gestres voel, omdat jy moeg is, daar baie druk op jou is en jy sal party dae voel asof jy alles wil los. Dit beteken dat jy dalk 'n breek nodig het, of dat jy te veel op een slag afgebyt het. Evalueer jou prioriteitslys en bepaal of jy regtig lief is vir al die aktiwiteite op die lys. Byvoorbeeld, jy mag dalk baie daarvan hou om in die skool se musiekgroep ("band") te speel, maar jy geniet regtig nie koor nie. Hierdie twee aktiwiteite is beide musikaal aangedryf, dus kan jy sê dat jy die koorgroep wil verlaat omdat dit nie bydra tot jou geluk of sukses nie. Kies jou buitemuurse aktiwiteite goed en moenie sekere aktiwiteite uitvoer wat nie bydra tot jou geluk nie.
Nog 'n voorbeeld is as jy regtig wil studeer in 'n mededingende veld, soos om medies te gaan swot, en jy weet jy moet goeie punte behaal. Om goeie punte te kry is alreeds baie druk, daarom moet jy die druk van ander aktiwiteite verminder. Jy moet oorweeg om een sportaktiwiteit te verlaat en eerder na ekstra wiskunde- en wetenskapklasse te gaan, want dit sal die druk van jou studies verminder.
Laastens, moenie druk ervaar deur wat ander mense sê nie, hetsy jy baie buitemuurse aktiwiteite of min buitemuurse aktiwiteite het. Ons is almal individuee. Moenie jouself met ander vergelyk nie. As jy net wil deelneem aan 1 of 2 buitemuurse aktiwiteite, is dit heeltemal aanvaarbaar. As jy wil probeer om alle buitemuurse aktiwiteite wat by die skool beskikbaar is uit te probeer, doen dit dan. Moenie bang wees vir wat ander mense dink of sê nie, jy is uniek en jy kan jou eie keuses maak oor hoe jy jou tyd spandeer. Jy sal met tyd leer wat jy kan en nie kan doen nie.
Die balansering van skoolwerk en buitemuurse aktiwiteite kan moeilik wees omdat ons almal se aandag partykeer afgelei word en soms fokus verloor. Die beste manier om weer op die regte pad te kom, is om eenvoudig jou prioriteite reg te stel, 'n skedule op te stel en daarby te hou. Victor Hugo het gesê: "Hy wat elke oggend die transaksies van daardie dag beplan en die plan volg, span 'n lyn wat hom deur die labirint van die besigste lewe sal lei."
Hoe balanseer jy skoolwerk en buitemuurse aktiwiteite en watter ander tegnieke gebruik jy om jou prioriteite te organiseer?
Etikette: balans, buitemuurse aktiwiteite, Druk, kultuur, ontspanning, Skool, Sport, tydbestuur
4 Positiewe uitwerkings van visuele kuns op die brein.
1. Neurobiologiese Voordele.2. Kognitiewe Voordele.3. Sielkundige Voordele.4. Lewenstyl Gehalte en Prestasie Voordele.
· Om visuele kuns te skep verhoog breinplastisiteit.
Wanneer jy deelneem aan 'n onbekende of komplekse aktiwiteit, skep jou brein nuwe verbindings tussen die breinselle. 'n Duitse navorsingspan het 'n artikel getiteld 'Hoe Kuns jouBrein Verander: Differensiële Effekte van Visuele Kunsproduksie en KognitieweKunsevaluering oor Funksionele Brein Konnektiwiteit' gepubliseer, waarin hulle die skepping van kuns en die evaluering van kuns vergelyk het. Hul bevindings het tot die gevolgtrekking gekom dat wanneer jy visuele kunste skep, dit kommunikasie tussen verskillende streke van die brein stimuleer, wat die brein dwing om te verander of nuwe verbindings te skep. Deur middel van fMRB ("fMRI"), kon die navorsers groter ruimtelike verbetering in funksionele konneksie van die agterste gesinguleerde korteks ["posterior cingulate cortex" ("PCC")] en prekuneus ["precuneus" ("preCUN")] na die voorste en spesifieke dele van die parietale kortikale ("parietal cortices") sien. Kunsevaluering het nie verbeterde resultate op hierdie gebied opgelewer nie.
· Om visuele kuns te skep verbeter geheue.
Die mediale temporale lobbe is sentrale komponente in die verwerking van geheue. In dieselfde artikel 'HoeKuns jou Brein Verander: Differensiële Effekte van Visuele Kunsproduksie enKognitiewe Kunsevaluering oor Funksionele Brein Konnektiwiteit', het navorsers gesê dat die kreatiewe proses van kunsproduksie lei tot verbeterde geheueverwerking, aangesien dit vereis dat gestoorde inligting verbind word met nuwe inligting. Dit is bewys deur die verhoogde funksionele konnektiwiteit in die agterste gesinguleerde korteks ["posterior cingulate cortex" ("PCC")] en prekuneus ["precuneus" ("preCUN")] in die middel temporale girus ["middle temporal gyrus" ("MTG")] en superieur temporale girus ["superior temporal gyrus" ("STG")].
· Om visuele kuns te skep verbeter meetkundige redenering deur visuospatiale vermoëns.
Kuns is baie afhanklik van vorms, fatsoene, spasies en lyne. Hierdie elemente is ook teenwoordig in meetkunde, alhoewel dit 'n ander funksie verrig. Meetkundige redenasie gebruik kritiese denke, logiese argumente en ruimtelike redenering om verhoudings te vind en probleme op te los. 'n Studie deur Pablo Tinio, PhD, en Roni Reiter-Palmon,PhD, het die verhouding tussen visuele kunsstudies teenoor dramastudies tot die meetkundige redeneringsvermoë van kinders getoets, wat in hul graad 9-skooljaar begin het, tot aan die einde van graad 10. Die resultate het getoon dat kinders wat in visuele kunsstudies betrokke was, het meer in meetkundige redenasie verbeter as kinders wat in dramastudies betrokke was. Visuele kuns kan dus 'n middel wees om wiskunde punte in die skool te verbeter, maar ook nuttig wees vir ander beroepe wat baie staatmaak op meetkunde in hul werk.
· Om visuele kuns te skep verbeter jou koördinasie.
· Om visuele kuns te skep korreleer met hoër akademiese prestasie.
'n Studiewat in 2007 deur Ellen Winner en Lois Hetland van die kunsopvoedingsprogram, Project Zero, by die Harvard Nagraadse Skool vir Opvoedkunde, gepubliseer is, het bekend gemaak dat daar geen wesenlike bewyse is dat betrokkenheid in visuele kunste soos skilderkuns, tekening en beeldhoukuns akademiese prestasie direk kan verbeter nie. Hul bevindinge dui daarop dat as 'n kind byvoorbeeld met wiskunde sukkel dit nie 'n geskikte en effektiewe manier is om daardie probleme op te los deur kunsklasse te begin neem nie. Verder was hul bevindinge oor die uitwerking van kuns op ander nie-kunsverwante vaardighede ook onbeslis.
Natuurlik was hul verslag met mate van teenkanting ontvang, met sommige wat terugverwys het na vorige studies, soos die verslag deur die ArtsEducation Partnership, wat tot die gevolgtrekking gekom het dat kuns positiewe akademiese voordele vir geletterdheid en wiskunde insluit. Sommige het ook kommer uitgespreek oor die gebrek aan herhaling van die uitkoms van hul studies, en verklaar dat daar nog baie navorsing oor die onderwerp gedoen moet word.
Dit blyk uit 'n oorvloed van verslae dat kuns kinders help om akademies te presteer op 'n manier waarop die raaisel nog nie wetenskaplik opgelos is nie. Die NasionaleVergadering van Staatskunsagentskappe (NVSKA)("NASAA") wat 'n steekproef geneem het van 25 000 Amerikaanse studente met 'n hoë vlak van kunsopleiding ervarings, het getoon dat hierdie studente hoër jaar-eind punte behaal het en beter in gestandaardiseerde toetse gedoen het in vergelyking met studente met min of geen betrokkenheid by die kunste nie. Baie soortgelyke assesserings het tot dieselfde gevolgtrekking gekom. Die Centerfor Arts Education het in hul 2009-verslag gepubliseer dat daar 'n positiewe verband tussen kunsopvoeding en gradeplegtigheidkoerse ("graduation rates") is. Dit beteken dat skole wat die minste toegang tot kunsopvoeding bied, die hoogste uitsakkoerse ("dropout rates") gehad het en skole wat die meeste aangebied het die hoogste gradeplegtigheidkoers gehad het. Alhoewel daar baie ander veranderlikes hier betrokke is, impliseer hierdie bevindings dat die integrasie van kuns met ander vakke help met akademiese prestasie.
· Om visuele kuns te skep verbeter jou taal- en begripsvaardighede.
Dit word ondersteun deur 'n kunsstudie genaamd LearningThrough Art wat by die Solomon R. Guggenheim Museum gedoen is. Die studie het behels dat kinders by kunstenaars leer oor kuns en dat die kunstenaars hulle help om hul eie werke te skep. Hul bevindings het getoon dat die kinders wat aan hierdie program deelgeneem het, het hoër punte behaal in ses verskillende kategorieë van kritiese denk- en geletterdheidsvaardighede (meer in die mondelinge eksamen as die skriftelike eksamen) as die kinders wat nie deelgeneem het nie. Daar word voorgestel dat hulle hoër punte gekry het omdat hulle waardevolle kritiese-denkvaardighede tydens hul besprekings oor kuns aangeleer het.
· Om visuele kuns te skep verminder stres.
· Om visuele kuns te skep bou jou selfvertroue en selfbeeld.
Alhoewel daar 'n verband is tussen selfvertroue en selfbeeld, is dit nie presies dieselfde nie. Lees ons blog artikels 'Hoe om 'n gesondeselfbeeld te ontwikkel' en '5 Wenke om jouselfvertroue binne en buite die klaskamer op te bou' vir inligting oor die verskille en hoe jy dit op ander maniere kan verbeter.
· Om visuele kuns te skep verhoog kreatiwiteit.
Deur hierdie artikel hoop ons om jou te inspireer om kuns te skep, deur jou ook bewus te maak van die vele voordele van kuns. Dit is 'n uitstekende manier van uitlating en wonderlike manier om jouself uit te druk. Jy sal 'n wêreld ontdek waarin jy wonders kan vind, en 'n bietjie van daardie wonders saam met jou terugbring en dit met die res van die mensdom kan deel.
Laat weet ons watter soort visuele kuns jy die meeste geniet om te skep.
Etikette: begrip, Brein, Geheue, geletterdheid, Koördinasie, Kreatiwiteit, kuns, Kunstenaar, Stres, Vaardighede, vertroue, Visuele Kuns